આ અંગે જશાધાર રેન્જનાં આરએફઓ બી.ટી.આહીરનાં જણાવ્યા મુજબ સાવજ સહિત વન્યપ્રાણીઓને વધુ ગરમી થતી હોય છે. તેમજ શહેર કરતા જંગલનાં ખુલ્લા વિસ્તારમાં ગરમીનું પ્રમાણ પણ વધુ હોવાથી વન્ય પ્રાણીઓને પારાવાર મુશ્કેલી પડતી હોય છે. પરંતુ કુદરત આ પ્રાણીઓની પણ દરકાર કરે છે. પરિણામે જંગલમાં વ્યાપક પ્રમાણમાં ઉગેલા કરમદાનાં ઢુંવા પ્રાણીઓને ગરમીથી બચવા રહેઠાણ પુરું પાડે છે. ઉપરાંત પ્રાણીઓ માટે બનાવેલા પાણીનાં પોઇન્ટ પણ તેમને એસીની ગરજ સારી આપતા હોવાથી ઉનાળાની બળબળતી બપોર પ્રાણીઓ કરમદાનાં ઢુંવા અને પાણીનાં પોઇન્ટનાં સહારે જ કાઢે છે અને છેક ઢળતી સાંજે શિકાર કરવા બહાર નિકળે છે.